**Ministru kabineta noteikumu projekta „Noteikumi par valsts profesionālās vidējās izglītības standartu un valsts arodizglītības standartu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts „Noteikumi par valsts profesionālās vidējās izglītības standartu un valsts arodizglītības standartu” (turpmāk – noteikumu projekts) izstrādāts, lai noteiktu valsts profesionālās vidējās izglītības standartu un arodizglītības standartu. Paredzēts, ka noteikumu projekts stāsies spēkā 2020. gada 1 septembrī, tiks īstenots pakāpeniski, sākot ar I kursu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, ņemot vērā Eiropas Komisijas ziņojumu ieteikumus profesionālajā izglītībā un mācību pamatprincipus, kā arī ir ņemtot vērā Ministru kabineta 2019. gada 3. septembra noteikumus Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”. Noteikumu projekts ir izstrādāts, lai nodrošinātu:* Latvijas Republikas Saeimas (turpmāk – Saeima) 2014. gada 22. maijā apstiprinātajā politikas plānošanas dokumentā „Izglītības attīstības pamatnostādnes 2014. – 2020. gadam” rīcības virziena 1.1. “Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīves veida veicinoša izglītības satura pilnveide” noteikto 4., 5. un 6. uzdevumu;
* Latvijas Ilgtspējīgas attīstības stratēģijā “Latvija 2030” noteikto: izglītībai jābūt kvalitatīvai, visa mūža garumā pieejamai un uz radošumu orientētai, lai reaģētu uz globālās konkurences un demogrāfijas izaicinājumiem (Nacionālajā attīstības plānā 2014. – 2020. gadam definētais virziens par nepieciešamību cilvēkam attīstīt daudzveidīgas kompetences);
* Deklarācijā par Artura Krišjāņa Kariņa vadītā Ministru kabineta iecerēto darbību 123., 124 un 206. punktā noteikto.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd profesionālajā vidējā izglītībā ir spēkā Ministru kabineta 2000. gada 27. jūnija noteikumi Nr. 211 “Noteikumi par valsts profesionālās vidējās izglītības standartu un valsts arodizglītības standartu”. Tie nosaka profesionālo mācību priekšmetu, moduļu kopumu, kas izglītojamajam nodrošina vispārīgās un specifiskās zināšanas, prasmes uzdevumu veikšanai attiecīgajā profesijā, kā arī vispārizglītojošo mācību priekšmetu satura apguvi atbilstoši Ministru kabineta 2013.gada 21. maija noteikumiem Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”. Ņemot vērā, ka ir pieņemti Ministru kabineta 2019. gada 3. septembra noteikumi Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, kuri ir attiecināmi arī uz izglītojamajiem, kuri mācās profesionālās vidējās izglītības un arodziglītības programmās, kā arī kopš 2011. gada tiek īstenota profesionālās izglītības satura reforma, kura paredz jaunu pieeju profesionālās izglītības satura īstenošanā un vērtēšanā, un jāņem vērā izmaiņas ekonomiskajā, politiskajā un sociālajā situācijā, kas pieprasa papildu kompetences mūsdienu darba tirgū, ir nepieciešams izstrādāt jaunu profesionālās vidējās izglītības un arodizglītības standartu. Izglītojamajam ir jāiemācās dzīvot pasaulē, kas nepārtraukti mainās, pielāgojoties mainīgajām ekonomikas prasībām un sociālajiem apstākļiem visa mūža garumā. Līdz ar to arī izglītības sistēma ir jāveido vairāk uz indivīda vajadzībām vērsta, elastīgāka, spējīga ātri reaģēt uz mainīgajiem apstākļiem un tās mērķis ir veicināt profesionālās izglītības pievilcību, piedāvājot dažādas izvēles iespējas, palielināt profesionālu kvalifikāciju ieguvušo skaitu, samazināt priekšlaicīgi mācību pārtraukušo skaitu u.tml.Jaunais profesionālās vidējās izglītības un arodizglītības standarts ir veidots atbilstoši Eiropas Komisijas ziņojumu ieteikumiem, tai skaitā 2017. gada 22. maija Eiropas Parlamenta un Padomes ieteikumiem “Par Eiropas kvalifikāciju ietvarstruktūru mūžizglītībai un ar ko atceļ Eiropas Parlamenta un Padomes 2008. gada 23. aprīļa Ieteikumu par Eiropas kvalifikāciju ietvarstruktūras izveidošanu mūžizglītībai”, 2009. gada 18. jūnija Eiropas Parlamenta un Padomes ieteikumiem “Par Eiropas kredītpunktu sistēmas izstrādi profesionālajai izglītībai un apmācībai” un 2018. gada 22. maija Eiropas Parlamenta un Padomes ieteikumiem “Par pamatkompetencēm mūžizglītībā”.Atšķirībā no spēkā esošā profesionālās vidējās izglītības un arodizglītības standarta, kur noteiktas izglītības programmu pamatdaļas - teorija un prakse, jaunais profesionālās vidējās izglītības un arodizglītības standarts ir veidots pēc citiem principiem - obligāto saturu sadalot pamatdaļā un mainīgajā daļā, kas savstarpēji integrējot aptver profesiju standartos vai profesionālās kvalifikāciju prasībās noteiktās zināšanas, prasmes, attieksmes un kompetences atbilstoši profesijai, mūžizglītības kompetenču moduļos iekļauto saturu un valsts vispārējās vidējās izglītības standartā un vispārējās vidējās izglītības programmu paraugos noteikto saturu. Profesionālās vidējās izglītības un arodizglītības programmas pamatdaļa ir 70 procentu apmērā no izglītības programmas apjoma, bet mainīgā daļa ir 30 procentu apmērā no izglītības programmas apjoma (skat. noteikumu projekta 1. pielikumu).Jaunais profesionālās vidējās izglītības un arodizglītības standarts ļauj profesionālā mācību satura noteiktos sasniedzamos rezultātus apgūt caur konkrētu profesionālo moduļu kopumu vai profesionālo mācību priekšmetiem, kas ļauj veikt konkrētus pienākumus un darba uzdevumus attiecīgajā profesijā atbilstoši definētajam kvalifikācijas līmenim. Šis princips ir attiecināms arī uz izglītības programmām, ko īsteno Aizsardzības, Iekšlietu un Kultūras ministriju padotībā esošās izglītības iestādes, kas īsteno profesionālos mācību priekšmetu programmas un neīsteno modulārās izglītības programmas.Atbilstoši 15 nozaru kvalifikāciju struktūrās iekļautajiem profesiju standartiem un profesionālās kvalifikācijas prasībām ir būtiski atzīmēt, ka profesionālās vidējās izglītības līmenī ir izstrādātas profesionālās modulārās izglītības programmas un tikai tajās nozaru profesijās, kurās vēl nav izstrādātas modulārās izglītības programmas un tur, kur modulāro pieeju dažādu iemeslu dēļ nav iespējams īstenot, var turpināt īstenot profesionālo mācību priekšmetu programmas. Saistībā ar jēdzienu „mobilitātes iespējas” ir būtiski ņemt vērā, ka mobilitātes iespējas var būt attiecīgās izglītības iestādes ietvaros izvēloties konkrētu profesionālo kvalifikāciju vai specializāciju, mainot izglītības iestādi un uzsākot mācības citā izglītības iestādē, kā arī īstenojot darba vidē balstītas mācības un papildus jāatzīmē, ka mobilitātes iespējas(tajā skaitā jauniešu mobilitātes programmās Erasmus+ un citās) var būt kā sasniegto rezultātu pārneses iespējas.Noteikumu projekts paredz, ka profesionālās vidējās izglītības un arodizglītības programmu viens no galvenajiem uzdevumi citu starpā ir sekmēt profesionālās un pētnieciskās prasmes, lai sekmētu normatīvajos aktos noteikto:1. Ministru kabineta 2017. gada 13. jūnija noteikumu Nr. 322 "Noteikumi par Latvijas izglītības klasifikāciju" 1. pielikuma 2. tabulas Latvijas kvalifikāciju ietvarstruktūras (turpmāk - LKI) 3. un 4. līmenim atbilstošo zināšanu, prasmju un kompetenču apraksti paredz ka atbilstoši 3.LKI izglītojamais: “Spēj izmantot dažādas kognitīvās un praktiskās prasmes, kas nepieciešamas, lai veiktu uzdevumus un risinātu problēmas, izvēloties piemērotas darba pamatmetodes, līdzekļus, materiālus, informāciju un tehnoloģijas” un atbilstoši 4.LKI izglītojamais: “Spēj atrast, izvērtēt un radoši izmantot informāciju mācību vai profesionālo darba uzdevumu izpildei un problēmu risinājumiem”. Pētniecības prasmju sekmēšana ir spēja apkopot informācijas izmantojot kognitīvās prasmes un tehnoloģijas, jo pētniecības pamātā ir datu , informācijas apkopošana un analīze.
2. Ministru kabineta 2019. gada 3. septembra noteikumu Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" 6. pielikums vispārīgā apguves līmenī nosaka pētniecības elementu izpratni.

Noteikumu projekts paredz profesionālus specializētos kursus, kur saturs ir papildu profesijas standartam vai profesionālajām kvalifikācijas prasībām, bet ietver reģiona, uzņēmuma vai citu specifiku, kurus izglītības iestāde var piedāvāt pēc saviem ieskatiem izglītības programmās. Tie ir iekļauti ar mērķi piedāvāt mūsdienīgu, daudzveidīgu un izglītojamā interesēm un vajadzībām atbilstošu izglītības programmu. Noteikumu projektā lietotais jēdziens “profesionālie mācību priekšmeti” attiecas uz profesionālās vidējās izglītības priekšmetiskajām programmām, kuras katra izglītības iestāde sagatavo pilnīgi individuāli. Līdz ar to šajās programmās var izveidot tādu individuālu profesionālo mācību priekšmetu piedāvājumu, lai profesionālās vidējās izglītības programma būtu atbilstoša profesijas standarta prasībām un izglītojamā interesēm un vajadzībām. Modulārās profesionālās izglītības programmas pamatos attiecīgais piedāvājums izriet no profesijas standartā definētajām kompetencēm, prasmēm, zināšanām un attieksmēm. Profesionālo kompetenču moduļi vienas profesionālās kvalifikācijas ietvaros visās izglītības iestādēs ir vienādi. Lai pielāgotu modulārās profesionālās izglītības programmas reģionālajām īpatnībām, tajās ir C daļas jeb brīvās izvēles moduļi. Profesionālie specifiskie kursi dod iespēju izglītības iestādēm vēl papildus C daļas moduļiem noteikt papildus kursus, kas padara konkrētās izglītības iestādes modulārās izglītības programmas saturu mūsdienīgāku un daudzveidīgāku, dod izglītības iestādei savu piedāvājumu padarīt pievilcīgāku, unikālāku un konkurētspējīgāku potenciālajiem izglītojamajiem, kā arī papildināt profesionālo kompetenču moduļus, lai vēl efektīvāk apgūtu profesijas standartā definētās kompetences, prasmes, zināšanas un attieksmes. Profesionālie specifiskie kursi papildina modulārās profesionālās izglītības piedāvājumu.Moduļa “Prakse” mērķi definē, nosaucot profesionālās kvalifikācijas darbības no profesijas standarta vai profesionālās kvalifikācijas prasību apraksta daļas un norādot, ka tas notiek darba vidē. Moduļa ieejas nosacījumos norāda, ka modulis ir apgūstams pēc iepriekš apgūta moduļa. Moduļa “Prakse” ieejas nosacījums norāda, ka ir apgūti visi programmas A, B un C daļas profesionālās kvalifikācijas iegūšanai nepieciešamie moduļi. Moduļa vietu un nozīmi nozares (sektora) moduļu kartē nosaka tajā izvērtētie un sagrupētie sasniedzamie rezultāti un precizētais mērķis. Moduļa “Prakse” vietu moduļu kartē nosaka moduļa apguves ieejas nosacījums. Moduļa aprakstā, kurš ir ieejas nosacījums moduļa “Prakse” īstenošanai raksta, piemēram, Modulis “Darbs spriegumaktīvā vidē” ir apgūstams C daļā, brīvās izvēles modulis, kas paredzēts apgūto profesionālo kompetenču papildināšanai ar prasmēm strādāt spriegumaktīvā vidē. Apgūstams pirms noslēdzošā moduļa, piemēram, “Elektrotehniķa prakse”. Iepriekš minētais arī izskaidro, kāpēc “Prakse” ir noslēdzošais modulis. Visās modulārajās izglītības programmās “Prakse” ir noslēdzošais modulis.Noteikumu projekts paredz arī iespēju izglītības iestādei piedāvāt “izlīdzinošos kursus”. Saistībā ar “izlīdzinošajiem kursiem’’ ir būtiski atzīmēt, ka ņemot vērā, ka izglītojamajiem no dažādām izglītības iestādēm iestājoties, piemēram, vienā profesionālās vidējās izglītības iestādē, var būt arī atšķirīgs zināšanu līmenis, šādā gadījumā “izlīdzinošo kursu’’ pieejamībai ir nozīme, lai varētu izvērtēt attiecīgā izglītojamā zināšanu līmeni un piedāvāt kvalitatīvu, uz attiecīgā izglītojamā zināšanām, prasmēm, attieksmēm un kompetencēm balstītu atbilstošu profesionālās vidējās izglītības programmas piedāvājumu.Profesionālās izglītības iestādēm ir iespēja izvērtēt, vai ir iespējams īstenot mācības attālinātā formā, vērtējot kurā nozarē un kuru profesiju apguvē, piemēram, ir iespējama teorijas apguve attālināti saistībā ar izvēlēto profesiju, vai arī vispārizglītojošā satura apguve, ciktāl tas ir pieļaujams atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem.Izglītības iestādei ir iespēja izvērtēt, kādus padziļinātos kursus tā piedāvā. Piemēram, ja izglītības tematiskās jomas „Mākslas” izglītības programmās apgūstamajā profesionālajā saturā var nodrošināt vispārizglītojošo jomu „Kultūras izpratne un pašizpausme” (mākslas, mūzikas un dizaina programmās) vai „Dizains un tehnoloģijas” (dizaina programmās) plānoto sasniedzamo rezultātu apguvi augstākajā mācību satura līmenī, tad nav nepieciešams saturu dublēt, lai būtu iespēja izglītojamajam kārtot valsts pārbaudes darbus iepriekš minētajos kursos augstākajā mācību satura apguves līmenī.Izglītības iestādei nostiprinātas iespējas pieņemt patstāvīgus lēmumus par izglītības programmas īstenošanu un mācību darba organizāciju, attīstītot un turpinot pilnveidot savu piedāvājumu, izglītības iestāde var elastīgi veidot mācību plānu, īstenojot kursus īsākā vai garākā laika periodā (skat. noteikumu projekta 1. pielikumu);Izglītības iestāde atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem:1) nodrošina, ka vispārīgajā apguves līmenī ir obligāti apgūstama katras mācību jomas satura daļa atbilstoši vispārējās vidējās izglītības pakāpei;2) piedāvā vismaz divus padziļinātos kursus un nodrošina iespēju kārtot valsts pārbaudījumus augstākajā mācību satura apguves līmenī. Izglītojamais var izvēlēties apgūt vienu padziļinātu kursu augstākajā mācību satura apguves līmenī vai neizvēlēties apgūt padziļinātu kursu augstākajā mācību satura apguves līmenī un kārtot vai nekārtot valsts pārbaudījumus.Profesionālās vidējās izglītības programmas apguvi noslēdz profesionālās kvalifikācijas eksāmens (turpmāk – PKE) un noteiktie obligātie valsts pārbaudes darbi atbilstoši valsts vispārējās vidējās izglītības standartam, nosakot, ka noteiktie obligātie valsts pārbaudes darbi ir latviešu valodā, svešvalodā un matemātikā. Valsts pārbaudes darbu latviešu valodā un svešvalodā (angļu, franču, vācu) visi izglītojamie kārto vismaz optimālā mācību satura apguves līmenī. Valsts pārbaudes darbu matemātikā izglītojamie kārto vismaz vispārīgajā līmenī, ja atbilstoši matemātikas kursa plānotajiem sasniedzamajiem rezultātiem, šis līmenis tiek uzskatīts par pietiekamu nākotnes profesionālās darbības veikšanai (profesionālās kvalifikācijas iegūšanai), ja profesionālās darbības veikšanai ir nepieciešams augstāks matemātikas kursa līmenis, tad to nostiprina izglītības programmā un attiecīgi arī valsts pārbaudes darbs ir izglītības programmā noteiktajā līmenī. Ja izglītojamais kārto augstākā līmeņa valsts pārbaudes darbu latviešu valodā, svešvalodā vai matemātikā, tad viņam tas nav jākārto zemākā apguves līmenī. Viens no profesionālās izglītības mērķiem ir veicināt personu iesaisti nodarbinātībā. Ņemot vērā, ka aktuālās darba tirgus tendences mainās ļoti strauji un darbaspēka pieprasījums kļūst arvien lielāks, arī profesionālās kvalifikācijas iegūšanai jākļūst arvien vairāk orientētai uz elastību un indivīda vajadzībām. Lai nodrošinātu ātrāku un elastīgāku iesaisti darba tirgū, arī vērtēšanai profesionālajā saturā ir jābūt orientētai uz ātrāku un elastīgāku rezultāta iegūšanu. Līdz ar to ir būtiski ne tikai nemācīties divas reizes vienu un to pašu, bet arī novērtēt to vienu reizi – tiek lietots vienreizējuma princips, piemēram, moduļa satura apguvē, ja vienu reizi modulis ir novērtēts un iegūta moduļa apliecība, tad otru reiz to darīt ir nelietderīgi un rezultātu vajadzētu ņemt vērā arī citas profesionālās izglītības iestādes ietvaros. Tāpat, ja ir jau iegūta profesionālā kvalifikācija, bet persona vēlas iegūt tās specializāciju, tad lietderīgi būtu vērtēt tikai tās kompetences, kas attiecas uz specializāciju. Tāpat, ja Nozaru kvalifikāciju struktūrās ir iezīmētas saistītās profesijas, kas turklāt ir arī saturiski pēctecīgas, piemēram, noliktavas darbinieks (3.LKI) → loģistikas darbinieks (4.LKI) vai autoatslēdznieks (3.LKI) → automehāniķis (4.LKI), tad lietderīgi ir pielietot summēšanas un pēctecīguma principu - zemākā LKI līmeņa profesionālo kvalifikācijas eksāmenu kārtot pēc tā satura apguves, piemēram, pēc 2.kursa, savukārt augstāka LKI līmeņa profesionālās kvalifikācijas eksāmenā vērtēt tikai to daļu, kas ir attiecināma uz augstāka LKI līmeņa profesionālo kvalifikāciju. Ja PKE ir veidots pēctecīgām vai saturiski iekļaujošām profesionālajām kvalifikācijām, tad situācijās, kad PKE iegūtais rezultāts ir zemāks par “vidēji” var pielietot elastīguma principu - izvērtēt iespēju personai iegūt zemāka LKI līmeņa profesionālo kvalifikāciju, ja tas ir atrunāts PKE programmā.Vērtēšanas principi ir jāievēro visā mācību procesā – no mācību uzsākšanas līdz pabeigšanai.PKE ir valsts pārbaudījums profesionālās kvalifikācijas atzīšanai, kam saturs tiek veidots balstoties tikai uz profesijas standartā/profesionālās kvalifikācijas prasībās iekļauto, un kurā personai, iegūstot pietiekamu vērtējumu, piešķir 2., 3. vai 4. Latvijas kvalifikāciju ietvarstruktūras līmeņa profesionālo kvalifikāciju. Līdz ar to ir nepieciešams noteikt minimālā sekmīgā vērtējuma robežu PKE kārtošanai un profesionālās kvalifikācijas iegūšanai – vērtējums ne zemāks par “vidējo līmeni” jeb 60% no profesionālā satura pārbaudījumā vai PKE iegūtā punktu skaita.Jaunā satura ieviešana profesionālās vidējās izglītības pakāpē notiks pakāpeniski. 2020./21. mācību gadā – I kursā, 2021./22. mācību gadā – II kursā un 2022./23. mācību gadā jauno saturu ieviesīs arī III kursā, pabeidzot jaunā satura ieviešanu visos vispārējās izglītības posmos, paredzot, ka pēctecīgi profesionālajā izglītībā jaunais saturs tiks īstenots arī IV kursā.Ar noteikumu projekta stāšanos spēkā, zaudē spēku Ministru kabineta 2000. gada 27. jūnija noteikumi Nr. 211 “Noteikumi par valsts profesionālās vidējās izglītības standartu un valsts arodizglītības standartu”.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kas īsteno profesionālās vidējās izglītības un arodizglītības programmas, šo iestāžu dibinātāji, pedagogi, izglītojamie, viņu vecāki un likumiskie pārstāvji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus. Paredzētais tiesiskais regulējums nemaina pašreiz spēkā esošo administratīvo procedūru, un, tā kā noteikumu projekta regulējums tiks ieviests pakāpeniski četru gadu laikā, izglītības iestādei papildu darbības, kas saistītas ar informācijas sniegšanu par tās īstenoto izglītības programmu, nebūs jāveic. |
| 3. | Administratīvo izmaksu monetārs novērtējums  | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar noteikumu projektu nepieciešams veikt grozījumus Ministru kabineta 2017. gada 13. jūnija noteikumos Nr. 322 “Noteikumi par Latvijas izglītības klasifikāciju” 1. pielikuma 1. tabulā, kur minēto izglītības programmu īstenošanas ilgumi tiks saskaņoti ar projekta 1. pielikuma 1. tabulā norādītajiem izglītības programmu īstenošanas ilgumiem. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varējas līdzdarboties noteikumu projekta izstrādē pēc tā publiskošanas Izglītības un zinātnes ministrijas tīmekļvietnē www.izm.gov.lv un Ministru kabineta tīmekļvietnē [www.mk.gov.lv](http://www.mk.gov.lv). Minētajās tīmekļvietnēs ir publicēts paziņojums par līdzdalības iespējām noteikumu projekta izstrādes procesā saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Sabiedrības pārstāvji par noteikumu projektu var izteikt savu viedokli kopš noteikumu projekta ievietošanas minētajās tīmekļvietnēs. |
| 2. | Sabiedrības līdzdalība projekta izstrādē | Noteikumu projekta tālākā virzība kopumā atbalstīta metodiskajos semināros, kas rīkoti sadarbībā ar Izglītības kvalitātes valsts dienestu, profesionālās izglītības iestādēm, koledžām, Valsts izglītības satura centru un Latvijas Nacionālo kultūras centru. Paziņojums par sabiedrības līdzdalības iespējām noteikumu projekta izstrādes procesā 2020. gada 18. februārī ievietots Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) sadaļā “Sabiedrības līdzdalība” .Noteikumu projekta izstrādes stadijā pirms tā izsludināšanas Valsts sekretāru sanāksmē sabiedrības pārstāvji varēja izteikt savu viedokli par noteikumu projektu rakstveidā. |
| 3. | Sabiedrības līdzdalības rezultāti | Metodiskā darba ietvaros ir aktualizēta satura īstenošana un mācību darba organizācijas process, ko paredz noteikumu projekts.Pēc noteikumu projekta ievietošanas Izglītības un zinātnes ministrijas tīmekļvietnē no Jāzepa Mediņa Rīgas Mūzikas vidusskolas saņemti ierosinājumi:1. Nenoteikt izglītības iestādei pienākumu nodrošināt satura divu kursu piedāvājumu augstākajā līmenī, kas nav ņemtsvērā, lai paplašinātu izglītojamā izvēles iedpējas izglītības satura apguvē. 2. Neorganizēt profesionālās vidējās mūzikas. izglītības kvalifikācijas eksāmenus 4. kursa 1. semestrī, kas nav ņemts vērā, jo izglītības iestādei ir iespēja veidot un plānot mācību darba organizācijas procesu atbilstoši nozares specifikai un iegūstamajai kvalifikācijai.3. Ieteikum atteikties no Profesionālās izglītības standarta projekta mobilitātes iespējas, jo tas var radīt papildus problēmas - audzēkņu "staigāšanu" no vienas specialitātes uz citu (piemēram, no flautas spēles specialitātes uz tūbas spēles specialitāti, kas praktiski nav iespējams), jo projekts to pieļauj. Skatīt iepriekš anotācijā skaidroto jēdzienu “mobilitātes iespējas”.Par noteikumu projektu Latvijas Lielo pilsētu asociācijas ir izteikusi viedokli, ka nevajedzēta kultūras nozares izglītības iestādēm obligāti piedāvāt izglītojamajiem apgūt divus padziļinātus vispārizglītojošos kursus augstākajā mācību satura apguves līmenī. Šāds priekšlikums pēc būtības nozīmē ierobežot izglītojamā izvēles iespējas. Ja to ņemtu vērā, netiektu realizēta elastīga izglītības apguve - iespēja pēc izglītojamā brīvas izvēles apgūt to padziļināto kursu augstākajā mācību satura apguves līmenī, kas varētu būt saistošs tieši attiecīgajam izglītojamajam. Šāds piedāvājums nostādītu profesionālās vidējās izglītības izglītojamos kultūras nozarē nevienlīdzīgā situācijā attiecībā pret citu profesionālās vidējās izglītības nozaru izglītojamajiem, jo nebūtu vienlīdzīgu izvēles iespēju apgūt padziļinātos kursus augstākajā mācību satura apguves līmenī. Izvēles iespējas varētu sekmēt elastīgu, uz indivīdu orientētu piedāvājumu, nodrošinot vienlīdzīgu konkurētspēju absolvējot profesionālās vidējās izglītības iestādes un turpinot izglītību augstskolā. Saistībā ar mācību procesa darba organizāciju attiecīgajās profesionālās vidējās izglītības iestādēs, ir iespēja salāgot mācību saturu tā, lai nebūtu nepieciešams samazināt ne vispārizglītojošo, ne profesionālo mācību saturu, to savstarpēji integrējot.Latvijas Lielo pilsētu asociācija lūdza precizēt Noteikumu projekta 1. pielikuma 4. tabulā noteikto stundu skaitu Mūžizglītības kompetences modulī “Sabiedrības un cilvēka drošība”, atstājot to 72 stundu apjomā un nepalielinot to līdz 80 stundu apjomu. Nav atbalstāms stundu samazinājums mūžizglītības kompetences modulim „Sabiedrības un cilvēka drošība”, jo šī moduļa saturs šobrīd tiek pārskatīts. Ir papildinātas tēmas, kas attiecas uz darba drošības, darba tiesību un veselības uzturēšanas jautājumiem, kā arī citiem tematiem, kam ir būtiska nozīme profesionālajā izglītībā katrā nozarē attiecībā pret iegūstamo kvalifikāciju. Stundu skaita samazinājums šim modulim nav atbalstāms, jo uz iepriekš minētajām tematiem un saturu, kas ir ietverts mūžizglītības kompetences modulī „Sabiedrības un cilvēka drošība”, nebūtu pieļaujama jebkāda veida satura apguves reducēšana. Pret stundu skaita samazināšanu 2020. gada 6. aprīļa starpinstitūciju sanāksmē iebilda Veselības ministrija un Latvijas Brīvo arodbiedrību savienība, kas akcentēja iepriekš minētā moduļa nozīmi katrā no izvēlētajām profesijām. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Izglītības un zinātnes ministrija, Valsts izglītības satura centrs, Izglītības kvalitātes valsts dienests, profesionālās vidējās izglītības un arodizglītības iestādes, to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I. Šuplinska

Vizē:

Valsts sekretāre L. Lejiņa

Saksons, 67503753

ronalds.saksons@visc.gov.lv